#### NOTA INFORMATIVĂ

**la contractul Nr. 06-15/491 din 08 decembrie 2020, Lot 9 de adaptare a proiectului de document normativ în construcții ”Dimensionarea ranforsărilor din beton de ciment ale structurilor rutiere rigide, suple și semirigide”**

Prevederile prezentului document în construcții se va aplica în activitatea de proiectare, la modernizarea, reabilitarea și repararea tuturor categoriilor tehnice ale drumurilor conform NCM D.02.01.

Normativul are ca obiect stabilirea unor reguli tehnice și norme pentru dimensionarea ranforsărilor din beton de ciment ale structurilor rutiere.

Scopul strategic al documentului este implementarea instrumentelor de dimensionare a ranforsărilor la etapa de proiectare, construcție și reparație a drumurilor.

Prezentul normativ se recomandă administratorilor drumurilor, inginerilor și tehnicienilor care activează în proiectarea, construcția, reconstrucția, reabilitarea și întreținerea drumurilor publice naționale și locale.

Pe parcursul exploatării drumurilor, capacitatea portantă efectivă a complexelor rutiere este într-o continuă scădere, în timp ce capacitatea portantă necesară, corespunzătoare traficului efectiv, este într-o continuă creștere. La un anumit moment, capacitatea portantă inițială pentru care a fost calculat complexul rutier este depășită de capacitatea portantă necesară, iar complexul rutier cedează.

Stabilirea unor reguli tehnice și parametrilor care permit sporirea capacității portante prin ranforsarea structurilor rutiere existente cu straturi din beton de ciment, pentru reducerea consumului de resurse naturale și îmbunătățirea durabilității în timp care este foarte important în condițiile actuale de dezvoltare.

DNC cuprinde norme și recomandări privind asigurarea calității materialelor în conformitate cu cerințele standardelor europene în vigoare, precum și calității executării lucrărilor, condițiile de execuție și recepție a lucrărilor executate.